Carta Duranni de Changiaco. Notum sit omnibus quod Durannus de Changiaco vendidit Archimbaldo priori de Marciniaco decimas quas habebat in villa de Sarriaco pro viginti libris Sylviniensis monetae. Testes fuerunt Guichardus Rubeus, Willelmus de Munda, Ildinus de Villa Canina, Durannus de Paredo, Ildinus praepositus. Rotlandus Calvus et Aigno frater ejus laudaverunt hoc apud Sanctum Abundum in manu supradicti prioris; habuerunt inde viginti quinque solidos. Testis: Jarento de Grasolis, Petrus de Bosco, Durannus de Changiaco. Iterius Rabies laudavit hoc apud Marciniacum; habuit inde viginti quinque solidos. Testes fuerunt Fulcherius de Grasolis, Robaudus clericus, Ildinus coquus, Ildinus praepositus et Senoret.